Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 170/14/6601	Banská Bystrica, 11.11.2014
EEČ : 2-45-272-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov spáchaný formou spolupáchateľstva podľa § 20 Tr. zák.

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vojak
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX vo výške 50,- €
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vojak
realizované policajtom Útvar vojenskej polície Trenčín pod spisovou značkou VPTN-5/OdV-S-2014.
dňa 19.10.2013 v čase okolo 00.10 hod v obci XXXXX okr. XXXXX počas trvania tanečnej zábavy v Kultúrnom dome, pri potoku, v blízkosti kultúrneho domu fyzicky napadol poškodeného XXXXX, nar. XXXXX, trvale bytom XXXXX, okr. XXXXX a to tak, že naskôr XXXXX, nar. XXXXX fackami udrel poškodeného trikrát, potom na mieste prítomný XXXXX sotil poškodeného XXXXX do potoka, pričom tento padol na kolená a keď vyšiel z potoka von, XXXXX ho opäť fyzicky napadl tak, že ho udrel päsťou do tváre pod oko, následne začali poškodeného päsťami udierať aj XXXXX a XXXXX, nar. XXXXX a to do oblasti hlavy a celého tela pričom sa poškodenému podarilo utiecť do vedlajšej uličky zo severnej strany kultúrneho domu v XXXXX, kde ho XXXXX, XXXXX a XXXXX dobehli a znova ho na danom mieste bili päsťami. XXXXX poškodenému XXXXX spôsobil svojim konaním zlomeninu spodiny očnice a pomliaždenie mihalnice  a okolia oka s predpokladanou dobou liečenia nad 7 dní, pričom XXXXX a XXXXX svojím konaním nespôsobili poškodenému XXXXX zranenia, ktoré by si vyžiadali lekárskej ošetrenie alebo ho obmedzili v obvyklom spôsobe života.  

Odôvodnenie: 
	Uznesením povereného príslušníka OO PZ XXXXX ČVS: XXXXX z 25.01.2014 bolo podľa § 206 odsek 1 Trestného poriadku vznesené obvinenie XXXXX, XXXXX a XXXXX pre prečin výtržníctva podľa § 364 ods. 1 písm. a/ Tr. zák. formou  spolupáchateľsta podľa § 20 Tr. zák., ktorého sa dopustili na tom skutkovom základe ako je uvedené vo výrokovej časti uznesenia.

	V priebehu  prípravného konania bolo zistené, že obvinený XXXXX je  príslušníkom Ozbrojených síl Slovenskej republiky. V nadväznosti na uvedené bola trestná vec obvineného XXXXX vylúčená na samostatné konanie, pričom bola z dôvodu vecnej príslušnosti postúpená poverenému príslušníkovi VP  Útvaru vojenskej polície Banská Bystrica na ďalšie konanie.
 
	Dňa 7.10.2014 bol Okresnej prokuratúre v Banskej Bystrici v uvedenej trestnej veci obvineného  doručený návrh povereného príslušníka VP  na podanie obžaloby.

	Preštudovaním uvedeného návrhu a vyšetrovacieho spisu som dospel k záveru, že zabezpečené dôkazy v celom rozsahu preukazujú, že obv. XXXXX sa dopustil trestnej činnosti kladenej mu za vinu. Zároveň som dospel k názoru, že v danej veci by prichádzal do úvahy i postup podľa § 220 Tr. por., preto som spis i so svojim súhlasom zaslal probačnému a mediačnému úradníkovi Okresného súdu v Banskej Bystrici na vykonanie úkonov v jeho pôsobnosti, ktorými by boli vytvorené podmienky na schválenie zmieru. V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol 16.10.2014  dozorujúcim  prokurátorom udelený súhlas na vykonanie mediácie a spisový materiál bol s príslušným pokynom zaslaný mediačnej a probačnej úradníčke na Okresný súd v Banskej Bystrici.

	Vykonaným dokazovaním v prípravnom konaní bolo preukázané, že obvinený svojím konaním naplnili všetky zákonné znaky skutkovej podstaty prečinu výtržníctva podľa § 364 ods. 1 písm. a/ Tr. zák. spáchaných formou spolupáchateľstva podľa § 20 Tr. zák.

	Obvinený v rámci prípravného konania vyhlásil, že skutok, ktorý mu je kladený za vinu spáchal. Toto vyhlásenie urobil slobodne, vážne, zrozumiteľne a určito. Konanie oľutoval. Poškodený XXXXX vyhlásil, že nežiada nárok na náhradu škody.

	Dňa 06.11.2014 bola mediačnou úradníčkou tunajšieho okresného súdu predložená správa o výsledku mediácie. Obvinený v  rámci mediácie vyhlásil, že 
spáchal skutok, pre ktorý je stíhaný a svoje konanie úprimne oľutoval. Zároveň vyhlásil, že ma záujem vyriešiť predmetnú trestnú vec uzatvorením zmieru. Poškodený sa v priebehu mediácie vyjadril, že s uzavretím zmieru súhlasí.
  
	Dňa 06.11.2014  bola na účet tunajšej prokuratúry  pripísaná suma vo výške 100,- € od XXXXX. Jedná sa o sumu určenú  na všeobecne prospešné účely, ktorá suma nie je zrejme neprimeraná závažnosti spáchaného prečinu. 

	Z uvedenej sumy je 50% vo výške 50 € poukázaných na peňažnú pomoc obetiam trestnej činnosti a zvyšných 50% vo výške 50 € konkrétnemu adresátovi určenému obvineným - XXXXX č. účtu XXXXX vedený v XXXXX a.s., pobočka Banská Bystrica.

	Dňa 04.11.2014 bol pred mediačnou úradníčkou tunajšieho Okresného súdu v Banskej Bystrici uzatvorený zmier medzi obvineným a poškodeným.
 
 Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c)	zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie     	je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.
	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin  výtržníctva podľa § 364 ods. 1 písm. a/ Tr. zák. je ustanovený trest odňatia slobody, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie a zložili na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery - možno konštatovať, že boli splnené všetky zákonné podmienky § 220 odsek 1 Trestného poriadku. 
 
	Vzhľadom na vyššie uvedené som rozhodol tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor